Ģeoloģiskais dabas piemineklis **Valmieras Stāvie krasti**

MK 175. noteikumu piel. Nr. 201

**Detalizēts apraksts**

**Adrese**

Valmieras pilsētā.

Ģeogrāfiskās koordinātes E25° 26,656' un N57° 32,357', jeb x586459, y378338 LKS92 sistēmā.

**Ģeogrāfiskais novietojums**

Gaujas III virspalu terases malā, Gaujas senlejas augšgalā, Burtnieka līdzenumā, Ziemeļvidzemes zemienē.

**Ģeoloģiskie veidojumi**

Gaujas II un III virspalu terases segmenti ar III virspalu terases nogulumu atsegumiem gar upes krastu. Krasta kraujās atsedzas – upes nogulumi ar raksturīgiem gultnes un palienes slāņiem un slāņojuma struktūrām.

**Izmēri**

Dabas pieminekļa platība 20,95 ha

**Debits**

-

**Unikālās vērtības**

Pilnīgākais Gaujas III virspalu terases griezums. Ainaviski izcila teritorija.

**Ainaviskuma raksturojums**

Gaišo smilšu kraujas ar kritušo priežu stumbriem un augsto mežu virs kraujas veido iespaidīgu un krāšņu dabasskatu, kas vienlīdz labi aplūkojams gan no upes, gan abiem krastiem.

**Stratigrāfija**

Augšējā pleistocēna Latvijas svītas aluviālie nogulumi.

**Uzbūve**

Nogulumi ar raksturīgiem gultnes un palienes slāņiem un slāņojuma struktūrām.

**Viela**

Pārsvarā smalka slāņota smilts ar ļoti smalkas smilts un aleirīta starpslāņiem.

**Procesi**

Šā brīža procesi dabas pieminekļa teritorijā izpaužas kā upes sānu erozijas rezultātā periodiski notiekoši nobrukumi. Pēc aptuvena novērtējuma stāvkrasta kraujas atkāpšanās ātrums ir līdz 0,5 m gadā.

**Citas vērtības**

Kultūrvēsturiska nozīme kā vienam no Valmieras simboliem un iecienītai atpūtas vietai.

**Stāvoklis**

Stāvoklis vērtējams kā labs.

**Bojājumi**

Nav būtisku bojājumu.

**Apdraudējumi**

Apdraudējums varētu būt krasta apbūvēšana vai erozijas ierobežošanas mēģinājumi, kas nav pieļaujami.

**Dabas aizsardzība**

Teritorijā atrodas ES aizsargājams biotops – upju straujteces un dabiski upju posmi (3260) tā ir pati Gaujas upe. Smilšu kraujas ar ekspozīciju pret dienvidaustrumiem varētu būt nozīmīgas atsevišķām kukaiņu sugām.

**Apsaimniekošana**

Teritorijā ir iekārtota izklaides taka ar vispārēju informāciju par Valmieras Stāvajiem krastiem, bet nav informācijas par teritorijas ģeoloģiju un dabas vērtībām.

**Piezīmes**

**-**

**Novērtējumi**

Unikālās vērtības - 5

Ainaviskums - 5

Zinātniskais nozīmīgums:

Stratigrāfija - 5

Uzbūve - 5

Viela - 3

Procesi - 5

Citas vērtības - 5

Novērtējumu summa – 33

**Robežu izmaiņu pamatojums**

Robežu izmaiņas ir nelielas un veicamas lai pieskaņotu robežas zemes kadastru izvietojumam. Esošā dabas pieminekļa teritorija 20,95 ha, kas ir lielāka par iepriekšējo 16,2 ha. Teritorijas palielināšanās notiek tāpēc, ka tajā tiek iekļauta arī Gaujas upe aptuveni līdz ūdens platības viduslīnijai.

**Ieteikumi aizsardzībai un apsaimniekošanai**

Nepieciešams uzlabot labiekārtojuma infrastruktūru, izvietot informāciju par dabas pieminekļa ģeoloģiju un saglabāt teritoriju gan zinātniskiem kvartāra ģeoloģijas, sedimentoloģijas, ģeomorfoloģijas un citiem pētījumiem, gan kā ainaviski izcilu dabas veidojumu, kas ir nozīmīgs kā pilsētas simbols un rekreācijas teritorija.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.